钦定古今图书集成/明伦汇编/闺媛典/第204卷 > 郁妻陶氏
## 钦定古今图书集成/明伦汇编/闺媛典/第204卷 > 郁妻陶氏

按《嘉兴县志》：“陶氏，处士陶徽女，年十七，归太学生郁。”
二十三而夫没，一女才五龄，氏抚膺恸绝者数四。
念翁姑老无养，躬洁滫瀡以进，备极敬爱。治家严而有法，律身以礼，门绝六婆。仲弟读书旅舍，时时以膏
油饼饵助之。嗣子不善治生，抚之以慈，束之以义，得
不废坠。年五十三卒。